SPPT แรงไม่หยุด! พุ่งต่อ 7% จับตาแผนขยายธุรกิจใหม่ดันกำไรปีนี้โตก้าวกระโดด!
SPPT แรงไม่หยุด! พุ่งต่อ 7% จับตาแผนขยายธุรกิจใหม่ดันกำไรปีนี้โตก้าวกระโดด! ล่าสุด ปิดตลาดภาคเช้าอยู่ที่ระดับ 5 บาท บวก 0.32 บาท หรือ 6.84% สูงสุดที่ระดับ 5 บาท ต่ำสุดที่ระดับ 4.66 บาท ด้วยมูลค่า 45.74 ล้านบาท  
4 เม.ย. 2561

ผู้สื่อข่าวรายงานว่า บริษัท ซิงเกิ้ล พอยท์ พาร์ท (ประเทศไทย) จำกัด (มหาชน) หรือ SPPT ปิดตลาดภาคเช้าอยู่ที่ระดับ 5 บาท บวก 0.32 บาท หรือ 6.84% สูงสุดที่ระดับ 5 บาท ต่ำสุดที่ระดับ 4.66 บาท ด้วยมูลค่า 45.74 ล้านบาท

ทั้งนี้ ราคาหุ้นปรับตัวขึ้นแรงเป็นวันที่ 2 ติดต่อกัน หลังจากวานนี้ราคาหุ้นปิดที่ระดับ 4.68 บาท ปรับตัวขึ้น 0.98 บาท หรือ 26.49% ทั้งนี้การที่ราคาหุ้น SPPT ปรับตัวขึ้นแรงอย่างมีนัยสำคัญในครั้งนี้ เป็นที่น่าจับตาว่าจะเกี่ยวข้องกับแผนขยายธุรกิจในอนาคต หรือผลประกอบการปี 2561 หรือไม่
โดยก่อนหน้านี้ นายปกรณ์ อาภาพันธุ์ ประธานกรรมการ SPPT เปิดเผยว่า แนวโน้มผลประกอบการในปี 61 จะสามารถสร้างผลกำไรได้สูงสุดในรอบหลายปีแน่นอน จากการขยายการลงทุนอย่างต่อเนื่อง หลังได้มีการจัดตั้งบริษัทย่อย 2 บริษัท คือ
1.บริษัท เอสพีพี อินเทลลิเจนซ์ ดำเนินธุรกิจพัฒนาซอฟต์แวร์เพื่อให้บริการแพลทฟอร์มด้านโลจิสติกส์ รวมทั้งเป็นตัวกลางในการบริหารจัดการระบบโลจิสติกส์ขนาดใหญ่ ให้กับผู้ประกอบการด้านขนส่ง
2.บริษัท เอสพีพี ฟินเทค จำกัด เพื่อให้บริการ แพลทฟอร์มและ solutions ด้าน FinTech สำหรับให้บริการทางการเงินครบวงจร รองรับความต้องการของผู้บริโภคในยุคดิจิตอลที่มีจำนวนมากกว่า 50-60 ล้านคน ซึ่งตลาดนี้มีกำลังซื้อเป็นจำนวนมหาศาล
รวมทั้งบริษัทฯ มีการขยายไลน์ธุรกิจจากการผลิตชิ้นส่วนอิเล็กทรอนิกส์ มาสู่ธุรกิจวางระบบและให้บริการด้านไอที ขณะที่แผนการเข้าซื้อหรือร่วมทุนในกิจการที่ประกอบธุรกิจเกี่ยวกับธุรกิจไอที ซึ่งคาดในช่วง Q1/61 จะมีความชัดเจน 1-2 ดีลสำหรับผลประกอบการประจำปี 2560 บริษัทฯมีกำไรสุทธิ 9.6 ล้านบาท เปรียบเทียบกับขาดทุนสุทธิของปีก่อน 17.2 ล้านบาท เพิ่มขึ้น 26.8 ล้านบาท หรือคิดเป็น 155.8% ขณะที่อัตรากำไรขั้นต้นปี 2560 เท่ากับ 20.4% เพิ่มขึ้นจากปีก่อน 0.3%  เนื่องจากบริษัทฯ มีกำไรจากการจำหน่ายอสังหาริมทรัพย์เพื่อการลงทุนจำนวน 58 ล้านบาท